ანგელოზი

ანგელოზი ( „ანგელოს“ — მაწიებელი) — შურიელი გონური რინუ, გჷმოხანტჷნს ღორონთიშ ნებას დო უღუ ვაადამიერული შელებუა დო სვენერაფა.

 ქირსიანობა
ბიბლიას მოშინაფილი რე ანგელოზეფიშ 9 დასი, ნამუეფჷთ 3 იერარქიათ ირთჷ:

სერაფიმეფი, ქერუბიმეფი, ოჸუდერეფი 
ნებეფი, ნძალეფი, ხემონჭეეფი
თარობეფი (დაჭყაფურეფი), თარანგელოზეფი დო ანგელოზეფი.


თარანგელოზეფი:

მიქაელ თარანგელოზი თაშნეშე ანგელოზპატონი -   დოდგინელი რე ანგელოზეფიშ დასიშ მადუდეთ. თიში ჯოხო ურიულო შანენს: "ნამუთ მუჭოთ ღორონთი რენ“ - გემარჯგინე არძა ნტერული ნძალაში.  მიქაელ თარანგელოზიშო იხვამანა დემონურ მოღორებეფიშ ბორჯის. 

გაბრიელ თარანგელოზი -  სიჸონიერე (ჭყანა) ღორონთიში (დან. 8, 16; ლკ. 1, 26) - ღორონთიშ ნოფულიშ ჯგირი მარწიებელი, ღორონთიშ ირნერომარჯგინალაშ მახარებელი დო მანინალე რე. ხატეფს გაბრიელ თარანგელოზის გჷმოხანტჷნა სამოთხეშ ჸათ, ნამუთ ირნეროწიმინდე ქარწუნს მიარზჷ, შხირას თის  ხეს მონტებული ლამპარი უკებჷ.

რაფაელ თარანგელოზი - ღორონთიერი მასქილადაფარი (ტობ. 3, 16; 12, 15), ლახარეფშე ადამიერეფიშ მარსხებელი.

იეგუდიელ თარანგელოზი - ღორონთიშ დიდებას შანენს. თინა ადიდენს ღორონთს, მოღალეეფს გჷთმაკენჯენს დო თონეფიშ აშმარინე რე. 

სელაფიელ თარანგელოზი - მახვამურს შანენს. თინა ადამიერეფს უძირაფეთ ალურე ხვამაშ ბორჯის.

ურიელ თარანგელოზი - ღორონთიერი დაჩხირი დო თე, გჷმანათაფალი (3 ეზრ. 5, 20)

ვარახიელ თარანგელოზი - კურთხუაშ ანგელოზის შანენს. ადამიერეფშო ღორონთიერი ჭყოლოფუაშ გჷმმათხიებელი რე. 

იერომიელ თარანგელოზი - შანენს ღორონთიშჸურე ამაღალაფას (3 ეზრ. 4, 36). თინა ოღორონთე ჸოროფაშ მაკორინუ რე. ხატეფს ეიხანტუაფჷ ხეს სახწორით.

 ლიტერატურა 
 წმიდანთა ცხოვრება, ტომი IV, თბილისი, 2003 წ.

*
კატეგორია:რელიგია